
REFERAT
pentru modificarea HCLMT nr. 503/22.10.2013 privind aprobarea Planului de administrare al Regiei Autonome de Transport Timişoara, Contractului de mandat, Regulamentului de organizare şi funcţionare al Regiei Autonome de Transport Timişoara, Organigramei şi Statului de funcţii
În data de 22.10.2014, Consiliul Local al Municipiului Timişoara, prin Hotărârea nr. 503, a aprobat Planul de administrare al Regiei Autonome de Transport Timişoara, Organigrama, Statul de funcţii şi Regulamentul de organizare şi funcţionare al Regiei Autonome de Transport Timişoara, Contractul de mandat, precum şi componenţa Consiliului de administraţie.
Conform OUG nr. 109/2011 privind guvernanţa corporativă a întreprinderilor publice, consiliul de administraţie elaborează şi prezintă autorităţii publice tutelare spre aprobare planul de administrare, care include strategia de administrare pe durata mandatului pentru atingerea obiectivelor şi criteriilor de performanţă stabilite în contractele de mandat.

Prin adresa înregistrată la Primăria Municipiului Timişoara cu nr. RE2014-001523/02.09.2014, Regia Autonomă de Transport Timişoara a solicitat modificarea Planului de administrare, Organigramei, Statului de funcţii, Regulamentului de organizare şi funcţionare al R.A.T.T. .

În data de 28.08.2014, prin Hotărârea nr. 129, Consiliul de administraţie al Regiei Autonome de Transport Timişoara  a aprobat propunerea de modificare a Planului de administrare, Organigramei, Statului de funcţii, Regulamentului de organizare şi funcţionare al R.A.T.T. .

Prin Hotararea Consiliului Local 349/18.07.2014 privind aprobarea dării în administrare către Regia Autonomă de Transport (RATT) a unui sistem municipal de transport intermodal (SMTI), se aproba trecerea în administrarea Regiei Autonome de Transport Timişoara (R.A.T.T.) a unui sistem municipal de transport intermodal, format din 35 de staţii de biciclete, 11 staţii RATT şi 440 de biciclete  realizate prin proiectele:
-"Modernizarea staţiilor de transport public intermodal la nivelul Polului de Creştere Timişoara", cod SMIS 40139;

-"Reabilitarea infrastructurii publice urbane a malurilor Canalului Bega", cod SMIS 31814

-“Reabilitare str. Iancu Văcărescu - tronsonul cuprins între B-dul Regele Carol şi B-dul 16 decembrie 1989", cod SMIS 25625.

Pentru punerea în aplicare a prevederilor hotărârii de mai sus, RATT împreuna cu municipalitatea trebuie să asigure toate mijloacelor organizatorice, logistice, materiale şi financiare pentru funcţionarea acestui sistem.

 Functionarea SMTI presupune organizarea si functionarea mai multor activitati, dupa cum urmeaza:

1. Managementul cardurilor .

2. Monitorizarea sistemului in timp real .

3. Metenanta, reparatia bicicletelor, totemurilor si statiilor de transport public ale SMTI.

4. Administrarea sistemului informatic si a comunicatiilor.

5. Asigurarea de materiale si piese de schimb prin achizitii publice.

 Potrivit art. 3 din HCLMT  nr. 349/18.07.2014, Regia Autonomă de Transport Timişoara (R.A.T.T.) va întreprinde toate demersurile necesare pentru asigurarea tuturor mijloacelor organizatorice, logistice, materiale şi financiare pentru funcţionarea întregului sistem, în perioada de operare a acestuia. 

Astfel, adoptarea acestei hotărâri impune modificări în structura organizaţională şi funcţională a Regiei Autonome de Transport Timişoara.


Planul de administrare elaborat şi aprobat de administratori cuprinde strategia de administrare a Regiei pentru atingerea obiectivelor şi criteriilor de performanţă stabilite în contractul de mandat în vederea respectării principiilor de eficienţă economică şi profitabilitate în vederea funcţionării regiei autonome de transport.

Planul de administrare se modifica prin completarea capitolului „PROGRAME DE MĂSURI ŞI ACŢIUNI STRATEGICE PRIVIND EFICIENTIZAREA ACTIVITĂŢII REGIEI AUTONOME DE TRANSPORT AVÂND LA BAZĂ CRITERIILE ŞI OBIECTIVELE DE PERFORMANŢĂ STABILITE DE CONSILIUL LOCAL TIMIŞOARA” cu următoarele tipuri de acţiuni care să aibă drept finalitate creşterea veniturilor şi reducerea costurilor:

· transferul personalului încadrat pe posturile de tehnician şi a activităţii acestora din cadrul Serviciului Vanzări la Serviciul Intern de Prevenire şi Protecţie, prin desfiinţarea posturilor de tehnician şi înfiinţarea posturilor de agent intervenţie, pază şi ordine care să aibă ca obiectiv atât asigurarea securităţii şi siguranţei în mijloacele de transport în comun, cât şi legalitatea călătoriei cu aceste mijloace;

· crearea unui număr de 20 de posturi de muncitori pentru incadrarea cursanţilor şcolii de formare profesională la cursurile de conducător tramvai/troleibuz din cadrul Regiei, în vederea asigurării necesarului de personal de bord;

· menţinerea măsurii de desfiinţare a activităţilor de reparaţii, întreţinere şi revizii a substaţiilor de transformare-redresare din cadrul Regiei şi de prestare, în continuare, a acestor activităţi, deja externalizate prin HCL 138/19.04.2011, HCL 106/27.03.2012, HCL 64/26.02.2013, HCL 311/30.05.2013, HCL 503/22.10.2013, de către terţi specializaţi. Această menţiune privind desfiinţarea efectivă a activităţilor de reparaţii, întreţinere şi revizii a substaţiilor de transformare-redresare, cu consecinţa desfiinţării efective a postului de inginer ce coordona formaţia substaţiilor de transformare-redresare, a fost reluată şi consemnată în mod explicit în prezentul plan de administrare pentru a confirma că aceasta măsură a fost aplicată efectiv încă din anul 2011 şi pentru a face dovada acesteia în eventualele litigii de muncă izvorâte din această desfiinţare de activitate. 
· demersuri pentru asigurarea masurilor organizatorice, logistice, materiale si financiare pentru functionarea „Sistemului Municipal de Transport Intermodal” (SMTI) cerute prin HCL nr. 349/18.07.2014.
Analiza  realizată  a  arătat  că Regia  are  resurse  umane  capabile  să  realizeze  programul  de  acţiuni strategice şi, în final, să eficientizeze activitatea de transport public de persoane în municipiul Timişoara şi să se asigure, în acelaşi timp, sporirea calităţii acesteia.

Ca si anexe ale Planului de administrare modificat, au fost elaborate si aprobate, prin Hotărârea nr. 129/28.08.2014, de către Consiliul de administraţie al RATT, Organigrama, Statul de funcţii şi Regulamentul de organizare şi funcţionare.

Având în vedere cele prezentate propunem spre aprobare:
· modificarea Planului de administrare al Regiei Autonome de Transport Timişoara;

· modificarea Organigramei, Statului de funcţii şi Regulamentului de organizare şi funcţionare al Regiei Autonome de Transport Timişoara.

